Category: Deurkruis - Wapadrant
Deurkruis - Jaco Kruger
'n Streep deur getrek
Dit klink nogal na slegte nuus vir die ouers wat hulle babatjies vanoggend laat doop het - Jesus se woorde. Het julle dit mooi gehoor? Het ons ander wat deel is van huisgesinne en families (en dis tog ons almal) – het ons Jesus se woorde mooi gehoor? "Ek het gekom om tweedrag te bring 'tussen 'n man en sy vader en tussen 'n dogter en haar moeder, tussen 'n skoondogter en haar skoonmoeder; ja, 'n man se huismense sal sy vyande wees.'"
Al daardie mooi ideale wat jy vir jou kinders het – al daardie voornemens om goeie gewoontes en maniere aan hulle oor te dra, al daardie planne om hulle te laat leer sodat hulle 'n voorsprong in die lewe sal hê – vergeet daarvan! Jesus trek 'n streep daardeur. Dit wat ons sou dink is hierdie natuurlike oorlewering van goeie maniere tussen ouers en kinders – vergeet daarvan!